Diseminacija projektnih rezultata – projekt Erasmus +, The Green Micro:bit

Zbog nemogućnosti fizičkoga održavanja zadnje aktivnosti mobilnosti učenika u okviru Erasmus + projekta, aktivnosti se održavaju online 21. – 23. travnja 2021. Sve se aktivnosti održavaju online putem E-twinninga i moguće ih je pratiti na poveznici: <https://twinspace.etwinning.net/76259/home>. Nazivi događaja su: *The Green Micro:bit Dissemination* (21. 4. 2021. 8:30 – 10:00, OŠ Gračani, Zagreb), *The Green Micro:bit final event* (22. 4. 2021., 9:30 - 11:00, OŠ Vižmarje Brod, Ljubljana) i *The Green micro:bit final event* (23. 4. 2021., 12:00 - 13:30, OŠ Đuro Pilar, Slavonski Brod).

Prvi dan aktivnosti naša je škola prezentirala svoje projektne rezultate – zeleni zid, poučnu stazu i e-knjigu. U aktivnostima su sudjelovali ravnatelji, učitelji i učenici Osnovne škole Vižmarje Brod iz Ljubljane, Osnovne škole Đuro Pilar iz Slavonskoga Broda i naše škole te gosti iz Jordana i Turske. Projektni tim naše škole održao je uvodnu riječ i pregled projektnih aktivnosti, a učenici su prezentirali svoje aktivnosti u okviru učeničkih mobilnosti. Pomoću interaktivnih kvizova ponovili su znanje o mikrobitovima i podizanju ekološke svijesti. Učenici naše škole prenijeli su ostalim učenicima svoje ekološke poruke te su komunicirali s drugim učenicima o temi projekta. Nakon live aktivnosti, sudionici su mogli na projektnom portalu pročitati o svim projektnim aktivnostima, riješiti interaktivni kviz i odgovoriti na anketu o projektu.

Aktivnosti se nastavljaju sutra i u petak te su svi pozvani sudjelovati u online aktivnostima.

Projektni tim